CEI เล็งขายอสังหาฯ รุกขยายการลงทุนธุรกิจพลังงานทดแทน
CEI เล็งขายอสังหาฯ เพื่อรวบรวมทุนไว้ขยายการลงทุนธุรกิจพลังงานทดแทน เชื่อผลประกอบการในงวดปี 59 พลิกกำไร
21 ต.ค. 2558

นายยุทธนา แต่ปางทอง กรรมการผู้จัดการ บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน) หรือ CEI เปิดเผยว่า บริษัทจะทยอยขายอสังหาริมทรัพย์ในมือ เพื่อรวบรวมไว้ใช้ขยายการลงทุนในธุรกิจพลังงานทางเลือกทั้งโซลาร์ฟาร์ม และโซลาร์รูฟ ขณะที่ยังเดินหน้าธุรกิจหลักเดิม คือ เทรดดิ้งพัดลม ด้วยการเปิดโชว์รูมแห่งใหม่ย่านศรีนครินทร์ และธุรกิจอสังหาริมทรัพย์ที่ร่วมทุนกับพันธมิตรที่คาดว่าจะเริ่มรับรู้รายได้ตั้งแต่งวดไตรมาส 3/59 จึงเชื่อว่าผลประกอบการในงวดปี 59 (สิ้นสุด ก.ค.59) จะพลิกกลับมามีกำไร